Flor Contemplacion

Si Flor Ramos Contemplacion (Enero 7, 1953 - Marso 17, 1995) sarong Filipinang trabahanteng pandomestiko sa abrod o OFW (overseas Filipino worker) na hinusgaran nin kagadanan sa Singapura huli sa panggagadan. An paggadan sa saiya nakadanyar na marhay na relasyon sa pag-ultanan kan Singapura asin kan Filipinas, asin nagpangyari sa dakol na Filipino na iluwas an saindang pagkadesganar sa mamundong kamugtakan kan mga trabahanteng pandomestiko sa duwang gobyernong ini.

Namundag an Contemplacion sa Syudad nin San Pablo, probinsya nin Laguna, Filipinas.

Kan Mayo 4, 1991, si Delia Mamaril Maga (namundag kan Oktubre 6, 1955 sa Tarlac), sarong Filipinong domestikong trabahador, nanumpongan na ginadan sa Singapura. An tulong taon na si Nicholas Huang, na inaataman ni Maga, nadiskobreng nalamos. Minsan ngani dai maitukdong suspetsado an ama ni Huang, an mga pulis nadiskobre an pangyayaring ini sa dayari ni Maga. Inusisa kan mga pulis si Contemplacion asin ka inot pa nagtuga na ini sa krimen nin paggadan ki Maga asin Huang.. An saiyang pagbuyboy nungka niyang binawi, asin ini ibinilang kan Embahada kan Filipinas sa Singapura na masasarigan. Dangan siya sinentensyahan nin kagadanan sa paagi nin pagbitay.

Mayo 17 kan si Contemplacion binitay sa Changi Women's Prison and Drug Rehabilitation sa ibong kan personal na pakimahirak sa gobyerno nin Singapore sa Pilipinas gikan ki presidente Fidel V. Ramos.

Kagtulong (13) taon an makalihis matapos bitayon si Contempalcion, an byudo asin tulong aki kaini ikinulong huli sa sahot sa pagbenta nin ipinapangalad na droga. Makalihis an tulong taon, hinatolan nin habambuhay na pagkakulong an tulong aki kaining si Sandrex, asin kambal na si Joel asin Jun-jun.

Toltolan

Halawig na pagbasa 
Regional Briefing Philippines: Death Threat (Marso 23, 1995).  Far Eastern Economic Review, p. 13.
Rose-Coloured Glasses (Marso 30, 1995).  Far Eastern Economic Review, p. 12.
Manila Justice: Executed Filipina Hailed as Hero (Marso 30, 1995). Far Eastern Economic Review, p. 5.
Regional Briefing Philippines: Autopsy Conflict (Abril 13, 1995). Far Eastern Economic Review, p. 13.
Regional Briefing Philippines: Singapore Reopens Case (Abril 20, 1995). Far Eastern Economic Review, p. 13.
The Fight For Flor (Marso 24, 1995). Asiaweek, p. 27.
The Furor Over Flor (Marso 31, 1995). Asiaweek, p. 36.
Beyond the Rage: Lessons from the Case of Flor Contemplacion (Abril 7, 1995). Asiaweek, p. 17.
The Fallout From Flor: A President's Political Worries Over a Hanged Maid (Abril 7, 1995). Asiaweek, p. 30.
Savage Blows (Abril 14, 1995). Asiaweek, p. 33.
More Fallout From Flor (Abril 28, 1995). Asiaweek, p. 34.

Panluwas na takod 

Kababaihan sa Filipinas